- Hindi News
- National
- 27 के मुकाबले केवल 5 अनुदेशक, प्रशिक्षण अटकने से खफा आईटीआई छात्र सड़क पर उतरे
27 के मुकाबले केवल 5 अनुदेशक, प्रशिक्षण अटकने से खफा आईटीआई छात्र सड़क पर उतरे
प्रशिक्षण प्रभावित होने से परेशान होकर प्रदर्शन के बाद कलेक्ट्री पहुंचकर नारेबाजी करते प्रशिक्षु।
भास्कर संवाददाता | बांसवाड़ा
माहीडैमरोड पर औद्योगिक प्रशिक्षण संस्थान के सैकड़ों छात्र मंगलवार को उखड़ गए। यहां 27 के मुकाबले मात्र 5 अनुदेशक होने से प्रशिक्षण व्यवस्था चरमराने के हालात को लेकर छात्रों ने आईटीआई गेट पर प्रदर्शन किया। बाद में सभी कलेक्ट्री पहुंचे और जमकर नारेबाजी की।
यहां संविदा पर लगाए अनुदेशकों को अचानक हटाए जाने के बाद एक सप्ताह से आईटीआई आकर बैरंग लौट रहे छात्रों में असंतोष बना हुआ है। मंगलवार को इसे लेकर यहां संचालित 12 ट्रेड के करीब 450 छात्र लामबंद हुए और मैन गेट पर जमा होकर प्रदर्शन किया। इस दौरान प्राचार्य भी नहीं थे। पूछने पर मालूम हुआ कि प्राचार्य के पास बागीदौरा और प्रतापगढ़ आईटीआई का अतिरिक्त चार्ज है। इसके चलते वे सुबह ही प्रतापगढ़ गए थे। पीछे संस्थान के स्टाफ ने समझाइश की, लेकिन बात नहीं बनी। बाद में सभी कलेक्ट्री पहुंचे और यहां नारेबाजी की। छात्रों ने बताया कि संस्थान में लंबे समय से फोरमैन देवीलाल मीणा के अलावा अनुदेशकों में इलेक्ट्रिकल ट्रेड के जयशंकर सोमपुरा, मोटर मैकेनिक में भूपेंद्र व्यास, डीजल मैकेनिक में संजय जैन, इंजीनियरिंग ड्राइंग में प्रमोद चौबीसा और कंप्यूटर के अनुदेशक आदेश कुमार सोलंकी ही स्थाई हैं। जरूरत पर प्लेसमेंट एजेंसी के जरिए यहां 24 अनुदेशक प्रशिक्षण दे रहे थे, लेकिन उन्हें फरवरी में हटा दिया गया। उसके बाद से ट्रेनिंग देने वाला कोई नहीं है। प्रायोगिक कार्य हो पा रहे हैं, थ्योरी की कक्षाएं हो रही हैं। प्रशिक्षुओं के प्रतिनिधिमंडल ने प्रशासनिक अधिकारियों से भी मुलाकात कर हालात बताए। इस पर उन्हें कार्रवाई कराने का आश्वासन दिया गया।
स्थाईनहीं, तो संविदा वालों को हटाने का क्या औचित्य
इलेक्ट्रिकल,वायरमैन, कंप्यूटर ट्रेड के छात्रों ने बताया कि आईटीआई में स्थायी इंस्ट्रक्टर लगाने की मांग लंबे समय से कर रहे हैं, लेकिन कोई बंदोबस्त नहीं हो रहा। प्लेसमेंट एजेंसी के जरिए संविदा पर अनुदेशक लगाकर काम चलाया जा रहा था, लेकिन उन्हें भी अचानक हटा दिया है। आगे सरकार का इरादा क्या है, पता नहीं चल रहा और हम परेशान हो रहे हैं। दूसरी ओर, आईटीआई स्टाफ की मानें, तो प्लेसमेंट से लगाए अनुदेशकों को कम भुगतान की दिक्कतें थीं। परीक्षा 1 मार्च को ही खत्म हुई। हटाने के आदेश ऊपर से आए।
^प्रशिक्षु छात्रों को किसी ने भड़काया है। आईटीआई में संविदा पर अनुदेशक लगाए हुए थे। हाल ही सरकार के आदेश से उन्हें हटाना पड़ा। यह कार्रवाई पूरे प्रदेश के सभी संस्थानों में हुई है। नई व्यवस्था के लिए निदेशालय से दिशा-निर्देश मिलने पर ही अनुदेशक लग पाएंगे। हम स्थानीय स्तर पर कुछ नहीं कर सकते। -अंबालालसुथार, प्राचार्य आईटीआई बांसवाड़ा
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva